Úrad vlády SR						 Na rokovanie vlády SR
Sekcia hospodárskej politiky					 dňa  9.10.2002
									 k číslu: 7010/2002
									 k bodu: 8

S t a n o v i s k o

k  Návrhu  výrobkov  podliehajúcich  organizovaniu a podpore trhu v roku 2003 
a návrhu zásad organizovania a podpory trhu s vybranými poľnohospodár-skymi výrobkami a skupinami výrobkov v roku 2003

I.

	Materiál predkladá minister pôdohospodárstva na základe uznesenia vlády SR č. 331 z 3.4.2002, ktorým bol schválený analogický materiál na podmienky v roku 2002.

	V súlade so zákonom NR SR č. 491/2001 Z.z. o organizovaní trhu s vybra-nými  poľnohospodárskymi  výrobkami   sa  predkladajú   vláde  SR   na   schválenie, 
s účinnosťou v roku 2003:
 
- v 1. časti materiálu zoznam  komodít,  ktorých trh   bude organizovaný a  podporo-vaný v (9) skupinách výrobkov: hovädzí dobytok a hovädzie mäso, ošípané a brav-čové mäso, ovce, ovčie mäso a ovčia vlna, hydina a vajcia, mlieko a mliečne výrobky, zemiaky, obilniny a výrobky z nich, cukrová repa a cukor, zelenina, ako aj zoznam  skupín  výrobkov,  ktoré  budú  podporované spoločnou propagáciou odbytu 
a spotreby slovenskej agropotravinárskej produkcie,

- v 2. časti materiálu zásady organizovania a podpory trhu podľa uvedených skupín výrobkov v štruktúre určujúcej kvalitu, kvotáciu, cenové, podporné a obmedzovacie nástroje a ostatné súvisiace zásady.

	V doložke  finančných,  ekonomických,  environmentálnych vplyvov  a  vplyvov 
na  zamestnanosť  je  o. i.   uvedená   orientačná   potreba   finančných   prostriedkov (3,289 mld Sk) na krytie výdavkov Intervenčnej poľnohospodárskej agentúry SR, súvisiacich s uskutočňovaním uvedených zásad v roku 2003. Ich výška v rámci rozpočtovej kapitoly MP SR sa vyprofiluje v procese prípravy návrhu štátneho rozpočtu na rok 2003.

II.

	Vyhodnotenie medzirezortného pripomienkového konania uvádza, že od  23 subjektov došlo 12 pripomienok, z ktorých 3 zásadné boli akceptované. Z ostatných 9 pripomienok MP SR neakceptovalo 3 (terminologického charakteru) s vysvetlením.

III.

	Navrhnuté zásady predstavujú dostupnú mieru aproximácie relevantných postupov uplatňovaných v EÚ, ktoré je možné  v našich podmienkach uskutočniť v roku 2003 v závislosti od  možností štátneho rozpočtu.

	Ekonomická opodstatnenosť predloženého návrhu vyplýva z Východiskových analýz a bilancií podľa jednotlivých komodít, u ktorých sa predpokladá organizovanie trhu  (v  Prílohe č. 2  materiálu).  V tejto súvislosti  a  s ohľadom na účel oranizovania 
a podpory trhu, v štruktúre uvedenej v časti 2 v článku I., má predložený materiál výrazný  vplyv  na  udržanie  zamestnanosti  v agropotravinárstve,  preto považujeme 
za  potrebné,  aby  z  Doložky finančných, ekonomických, environmentálnych vplyvov 
a vplyvov na zamestnanosť bola vynechaná nenáležitá posledná veta.

	V navrhnutom uznesení vlády SR je potrebné zosúladiť znenie názvu v záhlaví uznesenia a textu v bode A.1. schvaľovacej časti uznesenia s názvom na obálke materiálu.

	Odporúčame vláde SR schváliť predložený návrh uznesenia so zohľadnením vyššie uvedenej jeho úpravy.

Bratislava  4.10. 2002